รุจี อุทัยกร

รุจี อุทัยกร (4 สิงหาคม พ.ศ. 2463 — 28 กรกฎาคม พ.ศ. 2518) เป็นอดีตนักร้องเพลงไทยสากลยุคแรก ๆ ในสมัยก่อนและระหว่างสงครามโลกครั้งที่สอง เธอเป็นนักร้องหญิงคนที่สองของวงดนตรีกรมโฆษณาการหรือวงดนตรีสุนทราภรณ์ ถัดจากจุรี (มัณฑนา) โมรากุลเพียงหนึ่งวัน รุจีได้รับสมญานามว่ามีน้ำเสียงที่ไพเราะชวนฟังแบบ “น้ำเซาะแก่งหิน” ทำให้ในยุคนั้นเธอจัดได้ว่าเป็นนักร้องชั้นแนวหน้าของวง

**ประวัติ**
รุจี อุทัยกร เกิดเมื่อวันที่ 4 สิงหาคม พ.ศ. 2463 เป็นธิดาของ พระขยันอักษรกิจ (โสร์ อุทัยกร) ประวัติส่วนตัวของรุจีในวัยเยาว์ยังไม่มีข้อมูล แต่ในวัยแรกทำงานนั้น เธอได้อยู่ร่วมกับคณะละครวิทยุของ เพ็ญ ปัญญาพล ศิลปินตลกและเจ้าของคณะละครในสมัยนั้นและได้มีโอกาสบันทึกเพลงก่อนมาร่วมวงกรมโฆษณาการนั้น เมื่อมัณฑนา โมรากุลได้เข้ามาในวงกรมโษณาการนั้น จมื่นมานิตย์นเรศ เกรงว่ามัณฑนา โมรากุลเข้ามาอยู่กับในวงดนตรีที่มีเฉพาะผู้ชายจะเหงา เลยให้ เพ็ญ ปัญญาพลช่วยหานักร้องหญิงมาเป็นเพื่อนมัณฑนา โมรากุล เพ็ญ ปัญญาพลเลยเสนอ รุจี อุทัยกรมา ทำให้รุจีได้เข้ามาในกรมโฆษณาการเมื่อปี พ.ศ. 2483 เนื่องจากรุจีอายุถึงเกณฑ์ รุจีจึงได้รับราชการเลย ต่างจากมัณฑนา (ขณะนั้นอายุ 16 ปี) ที่ต้องเป็นลูกจ้าง แต่รุจีรับราชการได้ไม่นานก็ได้ลาออกไป
สาเหตุที่ลาออกไปนั้นเพราะรุจีได้เป็นอนุภรรยาของ จอมพลป. พิบูลสงคราม นายกรัฐมนตรีสมัยนั้น และหลังจากเป็นอนุภรรยาเธอก็ได้ลาออกจากราชการและไม่ได้ปรากฏตัวอีก มีรายงานว่าท่านผู้หญิงละเอียด พิบูลสงครามไม่มีความรังเกียจและหึงหวงรุจีแม้แต่ใดเลย เพราะท่านผู้หญิงละเอียดมองรุจีในสายตาของเธอว่าเป็นเด็กและต่างคนไม่ได้ยุ่งเรื่องเกี่ยวกัน
ในช่วงปี 2493 ถึง ราวปี 2502 เธอได้หวนมาร่วมกับวงดนตรีสุนทราภรณ์เป็นโอกาสบ้าง และได้ขับร้องบางเพลงให้วงดนตรี บุญช่วย กมลวาทิน 

**คดีลอบทำร้าย**
ไฟล์:จุรี พิทยา จันทนา รุจี สุปาณี มัณฑนา สุนทราภรณ์ต้อนรับปีที่ 20.jpg|thumb|287x287px|จุรี โอศิริ, พิทยา บุณยรัตพันธ์ุ, จันทนา โอบายะวาทย์, รุจี อุทัยกร, สุปาณี พุกสมบุญ, มัณฑนา โมรากุล เมื่องานตอนรับปีที่ 20 ของวงดนตรีสุนทราภรณ์ พ.ศ. 2502
เนื่องจากความสัมพันธ์ระหว่างรุจี อุทัยกร และจอมพลป. พิบูลสงคราม ทำให้รุจีถูกคุกคามข่มขู่ผ่านโทรศัพท์ให้เลิกความสัมพันธ์กับจอมพล ป. พิบูลสงคราม ในปี 2486 หม่อมราชวงศ์แฉล้ม ชุมแสงจ้างวานนายยิ่ง แก้วส่งศรีให้ติดต่อนายสว่าง เจริญบุญเกิด เพื่อลอบสังหารรุจี แต่ถูกจับได้ก่อนลงมือ ความสัมพันธ์ระหว่างรุจีและจอมพล ป. จึงได้ยุติลง

**เสียชีวิต**
รุจี อุทัยกรถึงแก่กรรมเมื่อวันที่ 28 กรกฎาคม พ.ศ. 2518  สิริรวมอายุได้ 54 ปี

**ผลงานเพลง**
ในช่วงก่อนที่รุจีเข้าร่วมวงกรมโฆษณาการนั้น เธอได้ขับร้องบันทึกเสียงกับวงดนตรีสากลต่าง ๆ ดังนี้- บุญทำกรรมแต่ง (ดนตรีสากล วงอัตตังคนิเคราะห์)- กุหลาบร่วง (ผลงาน ครูจำรัส รวยนิรันดร์)- ลมรักลมลวง- รอความรัก
เมื่อรุจีได้เข้ามาในวงกรมโฆษณาการหรือวงดนตรีสุนทราภรณ์นั้น เธอมักจะร้องออกอากาศสดหรืออาจมีแผ่นดิบชั่วคราวของวงไม่ได้บันทึกแผ่นเสียงเนื่องจากเป็นการขับร้องออกอากาศในสมัยสงครามโลก ซึ่งมีดังนี้- ขอฝากอาลัย (เพ็ญศรี พุ่มชูศรีบันทึกเสียงแทน)- ชมดอกฟ้า- ชีวิตหญิง (มัณฑนา โมรากุล บันทึกเสียงแทน)- ถ้าฉันมีคนรัก (ชวลี ช่วงวิทย์ บันทึกเสียงแทน)- แนวหลัง- เย็น เย็น (ขับร้องสดในพิธีประดับยศนายทหารสมัยนายพลตรีหลวงพิบูลสงคราม พ.ศ. 2484 ร้องเสียงประสานคู่กับ มัณฑนา โมรากุล,  มัณฑนา โมรากุล และ เพ็ญศรี พุ่มชูศรี บันทึกเสียงแทน)- รักอะไร (เพลงที่เธอมักร้องเป็นประจำและทำให้เธอมีชื่อเสียงแต่ไม่ได้บันทึกเสียงไว้ มัณฑนา โมรากุล บันทึกเสียงแทน) - รื่นเริงใจ (มัณฑนา โมรากุล บันทึกเสียงแทน)- สวนครัว (ลูกคู่)
และในช่วงหลังที่รุจีกลับมาร้องเพลงอีกครั้งร่วมวงดนตรีบุญช่วย กมลวาทินนั้น เธอได้มีผลงานดังนี้- เดือนเตือนใจ- ไฟสุมขอน- หวานน้ำคำ- หญิงควรสงวนใจ

**อ้างอิง**
หมวดหมู่:สุนทราภรณ์
หมวดหมู่:นักร้องหญิงชาวไทย